ગાંધીનગર– ગુજરાતમાં વિધાનસભા હોય કે લોકસભાની ચૂંટણી હોય આમાં ત્રણ ચાર મુખ્ય જ્ઞાતિના મતદારો મહત્વની ભૂમિકામાં હોય છે. જેમાં ખાસ કરીને પાટીદાર, ક્ષત્રિય, બ્રાહ્મણ, મુસ્લિમ, દલિત અને આદિવાસી વિસ્તારના મતદારોનો સમાવેશ થાય છે. રાજ્યમાં પંચમહાલ, સાબરકાંઠાના આદિવાસી મત વિસ્તાર તરફ એક નજર કરીએ તો આદિવાસી મતદારોની અંદાજે ૮૦થી ૮૫ લાખની વસ્તી છે. આ મતો પણ નિર્ણાયક ભૂમિકા ભજવે છે. આ મતદારો જે બાજુ વળે તે બાજુ સરકાર બનાવવામાં સફળ થાય છે.